Kwaku Kwarteng

**Kwaku Agyemang Kwarteng** anɛ Ghana pɔlitis nwɛɛd, ba da dua nɛ Burnya nwaris ayi' la li dabisim pii nɛ ayi daar yυυm tusir nɛ kɔbisiwai nɛ pisyuobʋ nɛ awai la ni O zininɛ Obuasi West linɛ bɛ Ashanti Region Ghana sυυlυm la wadmaanib kυk la zug nɔɔr ayi'. O anɛ Wabυg Naadɔɔg nid ka an Minista kanɛ gɔsidi ti ligidi nam yɛla la nyaandɔl.

## O vυm pinilυg
Ba da dua Kwaku Kwarteng nɛ  Burnya nya'aŋ nwaris ayi' la li dabisim pii nɛ ayi daar yυυm tusir nɛ kɔbisiwai nɛ piisyuobʋ nɛ awai la ni n bɛ Kokofu linɛ bɛ Ashanti Region, Ghana nwa la. O da keŋɛ Kwame Nkrumah University of Science and Technology linɛ bɛ Kumasi la naae ka die Digirii kasɛta gbaυŋ linɛ an civil engineering yυυm tusir nɛ kɔbiswai nɛ piswai nɛ ayuobʋ la ni. Ka yυυm tusa ayi nɛ pii nɛ atan la ni ka o lɛn tɔlis sakur kanna ni yaas naae ka die o mastɛs Digirii kasɛta gbaυŋ linɛ an civil engineering. O mɛ da lɛn keŋ University of Ghana maal o M.A. kasɛta gbaʋŋ kanɛ an Economic Policy Management la yυυm tusa ayi nɛ awai la ni.

## O tυυma
Kwaku Kwarteng tʋʋma pamm anɛ pɔlitis nwɛ'ɛb. Onɛ da pianadi tisi Gɔmina kat waae nɛ ligidi nam yɛla lin da ayi daar yυυm tusa ayi nɛ ayuobʋ la ni n ti paae yυυm tusa ayi nɛ awai la ni la. Ti Ghana Gɔmina kυdυg John Agyekum Kufour n da sig kυk la zug yυυm tusa ayi nɛ awai la ni la, ka ba gaŋ o ye o an onɛ an saan-sa'an Wabυg Naadɔɔg la ni, lin da yi yυυm tusa ayi nɛ piiga la ni ti paae yυυm tusa ayi nɛ pii nɛ atan la ni la.

Yυυm tusa ayi nɛ pii nɛ yinne la ni ka Wabυg Naadɔɔg dim la da gaŋ o ye o zienɛ nya' Obuasi West sυυlυm linɛ da nan yɔɔg paalim la wadmaanib kυk la. Yυυm tusa ayi nɛ pii nɛ ayi vɔɔt la ni la ka on nɛ John Alexander Ackon onɛ da an Maasim Tiig nid la nɛ Abubakar Sadick Iddris onɛ da an  Progressive People's Party nid la nɛ Ayishetu Tahiru onɛ da an Ma'asim Na'adɔɔg nid la nɛ Isaac Fordjour onɛ da zien o mɛŋ nyari la, o da di ya ka bas ba wυsa. Kwarteng da paamnɛ vɔt bam 31,101 n yi vɔt la wυsa kanl linɛ da an 48,254 la ni, kɔbiga pυυginɛ o da mɔri 64.45% vɔt. On da an wadmaan n bɛ wadmaanib yir la ni la, o da paas kpɛɛm sieba ni bɛdigʋ hali li sieba anɛ kpɛɛm banɛ gɔsid labaya yɛla nɛ banɛ gɔsid ban na niŋ siem ka nɔŋ sɛrigir yɛla la ni.

 Burnya nyaaŋ nwarig yinne la yυυm tusa ayi nɛ pii nɛ ayɔpɔi la ni ka Ghana Gɔmina Nana Akufo-Addo da gaŋ Kwarteng nɛ Charles Adu Boahen ye ba an Minista banɛ gɔsidi ti ligidi yɛla la nyaandɔlib. Ken Ofori-Atta aan ba kpɛɛm. Yυυma tusa yi nɛ pii nɛ ayɔpɔi la ni ka kpɛɛm banɛ gɔsid Minista gaansυg yɛla la da gaŋ Kwarteng. Saŋkanɛ ka ba da vɛɛnsidi o la o yɛl la da kɛnɛ ka  John Dramani Mahama nwɛ sam hali wυυ billion ayɔpɔi ti Ghana cedis la bɛ lυgυr kɔnɔb-kɔnɔb ni. Amaa ka Maasim Tiig Na'adɔɔg dim duoe zien santir ka ye o maadnɛ ka bam pυ bas sammɛ. Kwarteng da siiŋi mukid ye o sυŋ ka siidi la sie teŋin biela. Kpɛɛmnam la da sid gaŋ o ye o an ti ligidi Minista la nyaandɔl.

Yυυm tusa ayi nɛ pii nɛ ayuobʋ vɔɔt la ni la, ka ba vɔɔt ka o di, o da mɔri vɔɔt kal 32,049 ka NDC nid, John Alexander Ackon mɛ mɔr vɔɔt kal 11,587 . Yυυm tusa ayi nɛ pisi vɔɔt la ni ka ba da lɛn vɔɔt ka o di o da mɔri vɔɔt kal 33,383 ka NDC nid Faustilove Appiah Kannin mɛ mɔr vɔɔt kal 15,141 . Onɛ an ligidi Minista la nyaandɔl.

## On paas kpɛɛm sieba ni la yɛla
O da paas kpɛɛm banɛ gɔsidi ti ligidi nam yɛla la ni ka lɛn paas kpɛɛm banɛ gɔsid ban na niŋ siem ka nɔŋ sɛrig la yɛla. O paas kpɛɛm banɛ gɔsid labaya yɛla ni n bɛ wadmaanib yir la ni. Nannanna onɛ an kpɛɛm banɛ gɔsidi ti ligidi yɛla la kυkdaan.  

## O vυm bɛllim
Kwarteng di pua mɔr biis atan. O anɛ Kristo biig, ka ken Catholic pʋ'ʋsʋm 

## Gbanvɛɛnsa